Veliki uragan 1780.
<s>Veliki uragan 1780. (poznat i kao Uragan San Calixto ili Veliki antilski uragan), bio je jedan od najsmrtonosnijih tropskih ciklona u Atlantiku.</s><s>U oktobru 1780. usmrtio je više od 20.000 ljudi, nakon što je poharao istočni dio Karipskog mora.</s><s>Naročito je teško pogodio antilske otoke Barbados, Martinik i Sint Eustatius.</s>

<s>Karakteristike 
Uragan se zbio prije nego što je započelo moderno praćenje tropskih ciklona, ali se na bazi historijskih izvora zna da je oluja počela u Atlantiku, kao i to da je do 10. oktobra stigla do Barbadosa, gdje je porušila gotove sve kuće na otoku i ostavila netaknutim tek nekoliko stabala.</s><s>Preživjeli svjedoci sa Barbadosa i Svete Lucije tvrdili su da silini tog vjetra nisu odolile ni čvrste kamene građevine, kao ni teški topovi koji su bili razbacani po stotinu metara dalje od svojih postolja.</s><s>Oluja se zatim usmjerila prema sjeverozapadu preko Antila, uzrokujući razaranja u cijeloj regiji, pa su na nekim otocima sravnana sa zemljom čitava naselja.</s>

<s>Oluja je razorila Martinik, gdje je po procjenama ubila 9000 ljudi.</s><s>Na otoku Sint Eustatiusu usmrćeno je od 4000 do 5000 ljudi.</s><s>Kako su u tom vremenu zbog Američke revolucije na Karibima bile koncentrirane evropske pomorske snage, ponajviše britanske i francuske, one su pretrpjele i najviše štete.</s><s>Francuska flota izgubila je pored Martinika više od 40 brodova i oko 4000 vojnika.</s><s>Kad se oluja usmjerila na sjever, oštetila je ili potopila mnoge druge brodove koji su se vraćali u Evropu.</s>

<s>Izvori</s>

<s>Vanjske veze</s>

<s>Great hurricane of 1780</s>

<s>1780
Tropski cikloni</s>

